PUHU, ME KUUNTELEMME
Kiitos, Isä, että voimme elää ylistäen Jeesusta, Kuningasta.
En usko, että ihmiset ovat täällä sattumalta, vaan Sinun tahdostasi.
Ole läsnä yhtä vahvasti kuin olit ylistyksen aikana -
ja puhu ihmisille. Kiitos siitä Jeesuksen nimessä, aamen, aamen.
Voitte istuutua.
Puhu, me kuuntelemme.
Jakeessa Jaak. 1:19 puhutaan kyvystämme kuunnella, -
nopeudestamme puhua ja temperamentistamme.
"Te tiedätte sen, rakkaat veljeni." Aina, kun Jaakob sanoo näin, -
ajattelen hänen sanovan: "Rakastan teitä, mutta teidän tulee kuulla tämä."
"...Mutta olkoon jokainen ihminen nopea kuulemaan, hidas puhumaan, -
hidas vihaan".
Kuinka nopeita olemme joskus kuulemaan, kuinka hitaita puhumaan -
ja kuinka nopeita vihastumaan? Jaakob antaa tässä hyviä ohjeita.
Joskus meidän on päästävä eroon melusta, jotta kuulisimme nopeasti.
Tuo melu voi olla omaa ahdistustasi, huoliasi tai levottomuuttasi.
Se ei ehkä kuulu ulospäin, mutta huutaa kovaa pääsi sisällä.
Sellainen melu vaikeuttaa Jumalan äänen kuulemista.
Ehkä ympärilläsi on keskusteluja, jotka ovat negatiivisia, -
vievät sinut kauemmas Jumalan tahdosta eivätkä rakenna sinua.
Mistä melusta sinun tulee päästä eroon, jotta kuulisit Jumalan äänen?
Sitten hitaus puhumaan. Pidän psalmeissa esiintyvästä sanasta -
sela. Se tarkoittaa kirjaimellisesti taukoa.
Mietipä sitä. Onko elämässäsi taukoja?
Täytätkö rukouksesi puheellasi ja pyynnöilläsi niin, -
että unohdat pitää selan -
eli antaa Jumalalle aikaa ja tilaa puhua sinulle?
Onko meillä aikaa Jumalan puheelle?
Joskus meidän täytyy lakata täyttämästä ilmaa puheellamme -
ja melulla, jotta korvamme voivat virittäytyä kuulemaan.
Silloin olemme nopeita kuulemaan ja samalla tietysti hitaita puhumaan.
Kun kuulet ja kuuntelet Jumalaa, saat taivaallista johdatusta ja neuvoja.
Jumala on antanut minulle lukemattomia kertoja selviä ohjeita -
seurakunnan isoihin päätöksiin taukojen ja mietiskelyn aikana.
Yksi esimerkki tästä on koko seura- kunnan perustaminen vuosia sitten.
Se lähti liikkeelle sela-hetkestä, jolloin koin Jumalan puhuvan minulle -
eräästä Sydneyn alueesta, joka oli tuolloin melko merkityksetön.
Nyt alue ympärillämme on aivan eri paikka.
Silloin olimme kaupungin reunamilla, mutta nyt olemme keskellä -
kymmenien ja satojen tuhansien ihmisten elämää.
Elämässäni on ollut sela-hetkiä, jolloin Jumala on johdattanut minua.
Uskon, että moni voi sanoa samaa, mutta niille on luotava aika ja tila.
Sinun ei välttämättä tarvitse eristäytyä maaseudulle sitä varten.
Se voi tapahtua lenkillä, autoa ajaessa tai lentokoneessa.
Se voi tapahtua monella tavalla, -
mutta on tärkeä pitää tarpeeksi tilaa Jumalan puheelle sydämessämme.
Näin olemme nopeita kuulemaan. Usein emme kuule Häntä, -
koska ajatuksemme ovat toisaalla emmekä pysty kuuntelemaan.
Kun kuuntelemme Häntä, meitä hiotaan ja jalostetaan.
Jos et kuuntele, jos sinulle ei voi puhua eikä sinua voi opettaa, -
jäät ilman hiomista. Et opi, et kasva etkä tule paremmaksi missään.
Ikävä kyllä moni ei ymmärrä, mikä voima on siinä, että olemme -
nopeita kuulemaan ja hitaita puhu- maan. Silloin Jumala ohjaa meitä.
Ikävä kyllä jotkut eivät kuule läheistensä tai edes puolisonsa -
sydämen huutoa, kamppailua eivätkä epätoivoa.
He eivät kuuntele, koska heillä on niin kiire puhua.
Avioliitto tai ihmissuhde voi tuhoutua, jos et kuule toisen huutoa.
Kaikki tuntuu tulevan yllätyksenä, mutta jos olisit kuunnellut -
etkä olisi puhunut niin paljon, olisit ehkä kuullut tuon huudon -
ja olisit voinut tehdä muutoksia.
Puhu, me kuuntelemme. Jos aina vain puhut, et opi.
En ollut koulussa hyvä matematiikassa.
Se on lievästi sanottu. Olin surkea matematiikassa.
Minulla ei ollut vaikeuksia oppia, vaan vaikeuksia kuunnella.
Joku kutsuisi sitä ADHD:ksi. Minun oli vaikea keskittyä -
ja kuunnella opettajan puhetta, koska se oli loppujen lopuksi tylsää.
Kuunteleminen oli minulle vaikeaa, ja kuunteluongelma alakoulussa -
ja koulutieni alkuvaiheessa vaikutti loppukokeideni arvosanoihin.
En ollut rakentanut perustaa. Jos et ole nopea kuulemaan, -
se, mitä et kuule, vaikuttaa tulevaisuuteesi ja koko loppuelämääsi.
Kuunnellessasi opit ja kasvat. Joskus se, että olemme nopeita -
puhumaan ja hitaita kuuntelemaan, on epäkunnioittavaa muita kohtaan.
Puhun luonnollisesti monien eri pastoreiden kanssa, myös ulkomailla.
Huomaan, että jotkut pastorit kysyvät aina kysymyksiä.
Toiset taas eivät koskaan kysy mitään, vaan puhuvat puhumasta päästyään, -
lähinnä itsestään. Rukoilen, että olisin nopea kuuntelemaan -
ja joskus hidas puhumaan. Jos vain puhut loputtomasti, -
ei välttämättä vain keskusteluissa vaan myös yleensä elämässäsi, -
sanoillasi voi olla vähemmän voimaa. Jotkut ihmiset eivät puhu paljon, -
mutta kun he sanovat jotain, heidän sanansa painavat paljon.
On parempi sanoa pari painavaa sanaa kuin paljon tyhjiä sanoja, -
jotka katoavat savuna ilmaan. Jäät todella paljosta paitsi, -
jos et ole nopea kuulemaan ja hidas puhumaan.
Jos olemme hitaita kuulemaan, emme osoita toisille kunnioitusta.
Jos emme jätä Jumalalle tilaa puhua sydämellemme, -
emme kunnioita Häntä, vaan kohte- lemme Häntäkin epäkunnioittavasti.
Minusta on hienoa, että rukousta kuvataan dialogina, ei monologina.
Tärkeintä on se, mitä Jumala vastaa puheeseemme, -
sanoi Andrew Murray.
Jos joku on nopea vihastumaan, hän on usein onneton ihminen.
Onnettomista tai stressaantuneista ihmisistä voi tulla vihaisia.
Kun joku suuttuu nopeasti, hän on usein onneton tai stressaantunut.
Hän voi myös kokea, ettei häntä huomata tai ymmärretä.
On turhauttavaa, kun tuntuu, ettei kukaan välitä eikä kuuntele.
Joskus heitä on kohdeltu huonosti. Olipa ongelma mikä tahansa, -
vihastuminen ei auta sinua kuulemaan, mitä asiaa Jumalalla on -
ja saamaan sellaisia ihmissuhteita, joita Jumala haluaisi sinulla olevan.
Mitä melu sinun elämässäsi on?
Uskon, että avain tähän on tasapaino.
Sen lisäksi, että voit olla liian hidas kuulemaan ja nopea puhumaan, -
voit olla myös liian nopea kuulemaan, vaikkei Raamattu puhukaan siitä.
Jos olet yliherkkä, kuulet asioita, joita ei edes sanota.
Luet liikaa rivien välistä.
Jos kuulet asioita, joita ei sanota, joten olet liian nopea kuulemaan.
Voit olla liian nopea kuulemaan, jos kuuntelet joka ikistä ääntä.
Jos antaisin joko kehumisen tai arvostelun hallita itseäni, -
minusta olisi tähän mennessä tullut varsinainen hermoraunio.
Haluan kuunnella oikeita ääniä ja olla tarpeeksi hidas kuulemaan -
ääniä, jotka tulevat jonkun omasta, jumalattomasta hengestä.
Haluan pystyä kuuntelemaan taivaan ääntä, Jumalan neuvoja, -
ääntä, joka hioo minua ja johdattaa oikeaan suuntaan.
Sellaista ääntä minä haluan kuunnella.
Jae Ef. 4:1 puhuu kutsumuksemme arvon vaatimasta vaelluksesta.
Sana arvo pitää sisällään tasapainon ajatuksen.
Elämämme tulee olla tasapainossa. Raamattu opettaa siitä eri tavoin.
Vanhassa testamentissa puhutaan paljon väärästä vaa'asta, -
kuten jakeessa Snl. 11:1 "Väärä vaaka on Herralle kauhistus, -
mutta täysi paino on hänelle otollinen."
Täysi, tasapainoinen paino on Herralle otollinen.
Raamattu sanoo myös, että voittoa tavoittelevan urheilijan -
tulee pystyä hillitsemään itsensä. 1. Kor. 9:25 -
"Mutta jokainen kilpailija noudattaa itsensähillitsemistä kaikessa".
Jos haluat olla hyvässä kunnossa, et voi syödä tai juoda mitä tahansa, -
vaan sinun pitää hillitä itsesi.
Tämä koskee sekä niitä, jotka kilpailevat katoavaisesta palkinnosta -
että niitä, jotka tavoittelevat katoamatonta seppelettä.
Raamattu opettaa meitä myös pukeutumaan vaatimattomasti.
Se ei tarkoita sitä, että meidän pitää lukita itsemme vaatteiden alle, -
mutta vaatteidemme ja arvojemme täytyy olla tasapainossa.
Vaatteemme eivät saa vihjailla tai olla ristiriidassa sanomamme kanssa.
Tasapaino on myös avain oikeaan kuuntelemiseen ja puhumiseen.
Vuosia sitten saarnasin aiheesta -
"Kaikki sinussa kertoo jotakin sinusta". Paavali sanoo sen toisin -
jakeissa 2. Kor. 3:2―3.
Hän kutsuu korinttilaisia eläviksi kirjeiksi.
"Te itse olette meidän kirjeemme, joka on sydämeemme kirjoitettu -
ja jonka kaikki ihmiset tuntevat ja lukevat. Sillä ilmeistä on, -
että te olette Kristuksen kirje, meidän palvelustyöllämme kirjoitettu".
Hän puhuu evankeliumin voimasta, jonka halukkaat voivat lukea meistä.
Ihmiset ja heidän elämäntapansa ovat kuin avoimia kirjeitä Kristuksesta.
Heidän elämänsä edustaa Häntä.
Mitä ihmiset lukevat sinun elämästäsi?
Loistaako elämästäsi sen todellinen sanoma, sydämesi palo?
Tässä tasapaino astuu mukaan kuvioon.
Jos aina vain puhumme, puheestamme tulee pelkkää melua.
Jos et ole hyvä kuuntelemaan, jos olet hidas kuulemaan, -
et ole tasapainossa, ja se vaikuttaa sanomaan, jota elämälläsi kerrot.
Elämälläsi on todella paljon annettavaa, aivan varmasti on.
Uskon, että suistumme tasapainosta, jos alamme ponnistella liikaa.
Se käy meiltä niin helposti. Minullakin on ollut aikoja, -
jolloin koin, että tarvitsimme uutta elämää ja vauhtia.
Luonnollinen reaktioni olisi ponnistella kovemmin ja vaatia samaa muiltakin, -
mutta sillä ei saavuteta mitään. Jos pinnistelemme, emme kuule.
Jae Ps. 127:1 sanoo sen parhaiten: "Jos Herra ei huonetta rakenna..."
Jos Herra ei rakenna elämääsi, sydäntäsi, avioliittoasi, perhettäsi, -
raha-asioitasi tai pyrkimyksiäsi, "Jos Herra ei huonetta rakenna, -
niin sen rakentajat turhaan vaivaa näkevät." Jos tarvitset läpimurtoa, -
se ei tule väkisin yrittämällä, se tulee lopulta uskon ja levon kautta.
Olen oppinut, että usein tarvitsemani uusi virta seurakuntaelämään -
ei tule niin, että yritämme kovemmin, vaan niin, että lepäämme -
ja annamme Pyhälle Hengelle tilaa tehdä sitä, mihin vain Hän pystyy.
Ja yhtäkkiä alkaa uusi vaihe.
Saatat tavoitella hyväksyntää, mutta niin et toteuta Jumalan tahtoa.
Se tukahduttaa Pyhän Hengen äänen. Tai saatat tavoitella täydellisyyttä.
Se on surullista, koska silloin elät utopistisessa ihannemaailmassa -
ja olet liian ankara itsellesi. Et lepää siinä, mihin sinut on kutsuttu.
Jos huomaat tavoittelevasi hyväksyntää, kuuntele minua.
Olet hyväksytty. Sinun ei tarvitse todistaa mitään tai olla joku toinen.
Voit levätä siinä, että sinut on hyväksytty Jumalan lapseksi.
Kristuksessa olet hyväksytty.
Väkisin ponnistelu ei koskaan toteuta Jumalan tahtoa.
Jotkut ovat epätasapainossa, koska heillä on jokin pakkomielle.
Pakkomielle on asia, joka täyttää mielemme.
Myös hyvistä ja tärkeistä asioista voi tulla pakkomielle.
Esimerkiksi terveys, ruokavalio ja liikunta ovat monelle sitä.
Ne ovat kaikki hyviä ja terveellisiä asioita, -
joiden ansiosta elät pidempään ja koet olosi paremmaksi.
Ne saattavat jopa parantaa mahdollisuuksiasi kuulla Jumalaa.
Ne ovat hyviä asioita, mutta jos niistä tulee pakkomielle, -
ne eivät enää olekaan niin hyviä, sillä ne täyttävät mielesi.
Kehonkuvasi voi vääristyä, ja näet itsesi eri tavalla kuin muut.
Et kuule Jumalan ääntä, jos jokin asia on sinulle pakkomielle.
Ei siis ponnistella väkisin eikä olla epävarmoja itsestämme.
Itseluottamuksen puute suistaa meidät helposti tasapainosta.
Silloin alamme pinnistellä liikaa.
Jes. 30:15 on hieno jae, koska se puhuu hiljaisuudesta.
Hiljaisuus ja luottamus kulkevat usein käsi kädessä.
Jos luotamme Jumalaan, meidän ei tarvitse täyttää ilmatilaa -
jatkuvalla höpinällä ja puheella.
Jotkut haluavat täyttää hiljaisuuden puhumalla liikaa.
Toiset taas puhuvat liian vähän. Miten joku voi puhua liian vähän?
Jos joku kävelee ylitsesi noin vain, ja annat sen tapahtua, -
sinun olisi ehkä hyvä löytää äänesi. Kuinka voi puhua liian vähän?
Jos olet sulkeutunut ujouteesi ja ujous tuntuu sinusta vankilalta, -
jos et uskalla käyttää ääntäsi, silloin puhut liian vähän.
Jos näemme, että joku kärsii, on huono-osainen elämässä -
tai häntä kohdellaan huonosti, -
meidän tulee uskaltaa puhua hänen puolestaan.
On helppoa suistua tasapainosta. Jes. 30:15 "...pysymällä hiljaa -
te pelastutte, rauhallisuus ja luottamus on teidän väkevyytenne".
Jotkut ovat epätasapainossa, koska keskittyvät vain itseensä.
He ovat täynnä itseään ja pitävät itseään maailman napana.
He haluavat vain puhua itsestään.
Jos lakkaan keskittymästä itseeni, voin alkaa keskittyä muihin.
Elämäni on tasapainoisempaa ja ihmissuhteeni paranevat.
Myös suhteeni Jumalaan paranee, jos rukoukseni eivät ole täynnä -
minua ja tarpeitani, vaan sanon: "Puhu Herra, minä kuuntelen."
Jotkut ovat epätasapainossa, koska he ovat niin epävarmoja.
Syntiseen luontoomme kuuluu kamppailu epävarmuuden kanssa.
Synti tuo mukanaan epävarmuutta ja alemmuuden tunnetta.
Jos kuulemme Jumalan puhetta ja annamme sen määrittää itsemme, -
epävarmuuden ote elämästämme heikkenee.
Epävarmuus ja sen kompensointi saavat aikaan hassuja asioita.
Moni peittää epävarmuuttaan liiallisella ulospäin suuntautumisella.
He täyttävät ilmatilan puheellaan epävarmuudestaan käsin.
He saattavat määräillä muita, mikä vaikuttaa ihmissuhteisiin.
Jotkut ovat epätasapainossa, koska ovat ylimielisiä ja ylpeitä.
En halua koskaan tulla sellaiseksi, ja vuosien varrella olen huomannut, -
että jos alan yhtään ylpistyä, Jumala saa minut nopeasti polvilleni.
Teini-ikäiset poistavat ihmisestä ylimielisyyden hyvin tehokkaasti.
Haluan, että me seurakuntana ja ihmisinä olemme tasapainossa.
Meillä ei ole varaa kuvitella, että voisimme elää kuulematta Jumalaa.
Jeesus sanoi: "Minun lampaani kuulevat minun ääntäni, -
ja minä tunnen ne, ja ne seuraavat minua."
Jokaisella, jonka täällä näen, on kaksi korvaa, ei vain yhtä.
Mutta se, että teillä on korvat päässä, ei tarkoita, että kuulette.
"Jolla on korva, se kuulkoon, mitä Henki seurakunnille sanoo."
Raamattu sanoo tämän monesti.
Kerron taas esimerkin lapsistani. Aina välillä on käynyt niin, -
että tyttäreni Laura on vieressäni ja sanoo: "Isä, isä, isä!"
En reagoi mitenkään. "Isä, isä!"
"Brian!" "Niin, mitä haluat?"
Kuten huomaatte, kuulemisen ja kuuntelemisen välillä on iso ero.
Jos emme kuuntele, emme saavuta Jumalan suunnitelmaa elämässämme.
Rukoilen, että olisimme nopeita kuulemaan ja hitaita puhumaan.
Parasta, mitä voimme tehdä, on omaksua Jeesuksen piirteitä.
En usko, että apostoli Paavali -
oli välttämättä luonnostaan kovin hyvä kuuntelija, -
kovin hidas puhumaan tai hidas vihastumaan.
Raamattuhan kertoo, että ennen ihmeellistä uskoontulokokemustaan -
Damaskoksen tiellä hän oli täynnä uhkaa ja murhaa kristittyjä kohtaan -
ja raahasi heitä vankilaan.
Näyttää siltä, että hän oli alun perin melkoinen kuumakalle.
Paavali ja Barnabas olivat työtovereita Jumalan tahdosta, -
ja heidän työnsä kantoi valtavasti hedelmää, -
mutta he ajautuivat riitaan ja lähtivät omille teilleen.
Luen, mitä Raamattu sanoo riidasta jakeissa Apt. 15:37―39.
"Niin Barnabas tahtoi ottaa mukaan Johanneksenkin, -
jota kutsuttiin Markukseksi. Mutta Paavali katsoi oikeaksi -
olla ottamatta häntä mukaan, koska hän oli luopunut heistä Pamfyliassa -
eikä ollut heidän kanssaan lähtenyt työhön.
Ja he kiivastuivat niin, että erkanivat toisistaan".
Paavali näyttää olleen kiivas mies, mutta sanoo jakeessa 2. Kor. 10:1 -
"Minä, Paavali, itse kehoitan teitä Kristuksen laupeuden ja lempeyden -
kautta, minä, joka olen muka nöyrä kasvotusten teidän kanssanne, -
mutta poissa ollessani rohkea teitä kohtaan".
Tässä Paavali kuvaa, kuinka häntä arvosteltiin.
Arvostelijat eivät puhuneet Paavalista kovin kauniisti.
He kuvasivat häntä toivottoman huonoksi puhujaksi, -
joka ei tehnyt kasvotusten mitään vaikutusta, -
mutta kirjoitti kirjeissään rohkeasti.
Sama Paavali puhui Kristuksen lempeydestä.
Daavid sanoi jakeessa 2. Sam 22:36 -
"Sinä annat minulle pelastuksen kilven; -
ja kun sinä kuulet minun rukoukseni, teet sinä minut suureksi."
Jumala oli laupeudessaan tehnyt hänet suureksi.
Message-käännös kääntää sen näin: -
"Suojelet minua pelastushaarniskalla.
Kosketat minua, ja tunnen olevani jättiläinen."
Miten ihmeessä pieni paimenpoika ei pelännyt jättiläistä?
Hän koki olevansa yhtä pitkä. Miksi hän koki niin?
Koska hän oli omaksunut Isän luonteenpiirteet ja sanoi, -
että Jumalan lempeys oli tehnyt hänet suureksi.
Sen sijaan, että olisit nopea puhumaan ja vihastumaan, -
nopea kostamaan ja täyttämään elämääsi höpötyksellä, -
omaksu jotakin Jumalamme ominaisuuksista ja luonteenpiirteistä.
Jos elämme Jumalan Sanan mukaan, alamme ottaa mallia Jeesuksesta.
Jos Hänen lempeytensä saa tehdä sinut suureksi, -
koet olevasi jättiläinen etkä ole epävarma itsestäsi.
Et koe alemmuudentunnetta, sinulta ei puutu itseluottamusta -
sinusta ei tunnu, ettet tee mitään vaikutusta eikä sinun tarvitse -
peitellä epävarmuuttasi paljolla puheella ja höpötyksellä.
Jos koet olosi suureksi, ymmärrät, -
että sanoillasi on enemmän painoarvoa, jos niitä on vähemmän.
Sinua ei haittaa elää Kristuksen lempeydessä -
uskoen, että juuri lempeys tekee sinusta suuren.
Jumalan kosketus tekee minut suureksi.
1,5 vuotta olen vuodattanut sydäntäni kirjaan Live, Love, Lead.
Toivon, että matkani ja avoimuuteni rohkaisevat sinua omalla matkallasi.
Kirjassa on minusta ja johtajuudesta tarinoita, joita harva on kuullut ennen.
Olen huomannut, että suuri elämä kätkeytyy joskus vaikealle polulle, -
mutta suurinta Opasta seuraamalla meillä on upea tulevaisuus.
Rukoilen, että jokainen kirjan lukija löytää sen sivuilta -
raamatullisia totuuksia yhdistettynä arkisiin asioihin.
Rukoilen, että he heräisivät haaveilemaan suuria -
ja luottamaan Häneen, jolla on tulevaisuus käsissään.
"Live, Love, Lead" on saatavilla myös e- ja äänikirjana.
Kiitos seurastasi. Meistä on hienoa, että niin monet ihmiset -
eri puolilla maailmaa pitävät Hillsong-seurakunnasta.
Ota meihin yhteyttä, jos voimme mitenkään auttaa sinua.
Haluamme rakentaa elämääsi ja auttaa sinua löytämään kutsusi.
Siunausta ja mahtavaa viikkoa! Muista, että paras on vielä edessä.
On armo suuri ihmeinen, -
se muutti sydämen.
Mä kuuro, sokea sain ihmeen kokea.
Nyt kuulla, nähdä voin.
Näen Sinut nyt
Näen rakkauden silmissäsi
Uhrasit itsesi -
ja herätit murtuneet eloon...
Suomennos: Anni Lähteenmäki